
Ystyriwch sut y gallech ddatblygu sgiliau mentergarwch neu greadigol eich dysgwyr trwy eich addysgeg chi eich hun.


https://youtu.be/SowvLmTLxJY



























Creadigrwydd yw’r gallu i feddwl mewn ffyrdd gwahanol drwy ddefnyddio dychymyg a meddwl tu allan i’r bocs. Yn ôl HMIe (2006: 6) dylai athrawon beidio rhoi rhyddid llwyr i’r dysgwyr wrth ddatblygu creadigrwydd ond yn hytrach rhoi’r cyfle iddynt arbrofi ac arloesi.
Cyflwynwyd y thema Yr Ail Rhyfel byd i ddysgwyr blwyddyn pedwar. Anoga’r athro iddynt ddefnyddio het wen De Bono i feddwl am beth maent yn gwybod yn barod a beth ddymunant ddysgu er mwyn llenwi tabl ‘KWL.’ Defnyddiodd Dacsonomeg Bloom (1956) er mwyn cwestiynu’r dysgwyr gan danio’u meddylfryd creadigol. Bwriad hyn yw i herio ymatebion y dysgwyr drwy asesu lefelau gwybodaeth a’u dealltwriaeth cyn cwyn ar y thema. Cynhelir ymweliad i atgyfnerthu’r dysgu. Ystyria hyn farn Holland (2015), Donaldson (2015) a Williams (2017) o wrando ar lais y dysgwyr. Penderfynodd y dysgwyr fynd a’r ymweliad i Amgueddfa Abertawe i ganfod mwy am hanes yr Ail Ryfel Byd a swydd yr athro oedd cynllunio’r daith fel bod y dysgwyr yn cael y profiadau addysgol orau. Mynega Fines & Nichol (1997) fod tuedd fod llinell rhwng y gorffennol a’r profiadau a chaiff dysgwyr heddiw am y gorffennol ag amlyga fod amgueddfeydd yn ffordd dda o atal hyn. 
Bwriedir selio’r thema yn ôl Stori’r Ail Rhyfel Byd gan Meek (2015). Datblygir sgiliau llafar ag ysgrifennu’n drawsgwricwlaidd i gryfhau’r dysgu sef syniadaeth Barnes (2015) a Donaldson (2015). Dadleua Robinson (2006) dylai creadigrwydd gael yr un statws a lythrennedd a dyna bwriedir amlygu. Rhodda’r athro gyfle i’r dysgwyr ysgrifennu storeion creadigol yn seiliedig ar y thema wrth iddo harwyddo’r dulliau Pie Corbett o ddweud stori i greu stori. Teimla Corbett (2008) fod y dull yn ysbrydoli cymhelliant a chanolbwyntio bechgyn i ysgrifennu wedi iddynt ymdrin â symudiadau, lluniau a chaffael dealltwriaeth gadarn o’r stori. Credir byddai gweithredu’r dull yma’n sicrhau dysgu gweledol, clywbodol a chinesthetig sy’n addas ar gyfer bob dysgwr a chytuna Dorhety (2016). Rhodda gyfle i’r athro fodelu’r stori, y mapiau stori a chynllunio drwy sgerbydau Palmer (2009). Cytuna Bruner (1960), Vygotsky (2004:30), y Llywodraeth (2016) a Bushnell (2017:16) gyda’r ffurf o sgerbydau a modelu. Dadleua Guilford (1973) a Costa a Kallick (2008) fod gormod o fewnbwn yn cael ei rhoi gan athrawon a ni cheir ddigon o feddwl creadigol ac annibynnol. Anghytuna’r awdur, gan fod modd cynnal amgylchedd a gweithgareddau i danio meddylfryd creadigol y dysgwyr a chytuna Martin et al (2007:9).
 Bwriada’r athro wedd newid yr ystafell i fod yn loches Anderson heb yn wybod i’r dysgwyr. Addurna ddrws yr ystafell i edrych fel mynediad i’r lloches i sbarduno’r dysgwyr cyn cyrraedd yr ystafell. Cytuna Claxton (1984), Grigg (2010) a Carlile (2012:196) â chreu amgylchedd dysgu unigryw i wneud y gwaith yn hwylus ag yn gofiadwy i’r dysgwyr. Swydd yr athro fydd i chwarae rôl drwy wisgo fel cymeriad o’r cyfnod. Gwnaiff hyn o’r cychwyn cyntaf heb esbonio’r digwyddiad i’r dysgwyr er mwyn iddynt gael y teimlad ar brofiad sef syniadaeth Turner-Bisset (2005), Donaldson (2015) a Williams (2017) eu bod nôl yng nghyfnod y rhyfel. Cynhelir awyrgylch, drwy sŵn awyrennau, bomiau a seiren. Defnyddia’r athro ganhwyllau ffug yn hytrach na goleuadau’r dosbarth. Dadleua Jensen (2000) fod angen gofalu am wres a golau’r ystafell gan fod dysgwyr yn dueddol o deimlo’n anghyfforddus. Ymddangosa neges wrth Hitler ar y wal drwy ddefnydd yr ap Morfo. Cytuna Whitehouse et al (2015) a chyflwyno pobl hanesyddol o fewn cyfnod y rhyfel i gryfhau dealltwriaeth y dysgwyr. Amlyga’r neges ei bod wedi cloi yn y lloches a bod angen iddynt ymdrin â gwahanol weithgareddau er mwyn datrys problemau mewn grwpiau o bump â chanfod côd i atal y rhyfel. Dymuna’r awdur wneud hyn, am fod Beetlestone (1998), Fisher et al (2006) a Wright (2010:4) o’r farn fod creadigrwydd yn datblygu drwy ddatrys problemau. 
Ystyrir rôl yr athro’n allweddol wrth i’r dysgwyr ymdrin a’r gweithgareddau, gan fod pwysau arno i weithio fel harwyddwr a sbarduno meddyliau creadigol y dysgywr wrth iddynt geisio datrys problemau. Cytuna Perkins (1981), Csikszentmihalyi (1988) a Craft (2005) i ddysgu am greadigrwydd y dysgwyr, mae rôl athrawon yn hanfodol. Er hyn, ymwybyddir i beidio ag amharu ormod ar syniadau’r dysgwyr gan noda Malaguzzi (1993) fod athrawon yn gor-feddwl na all y dysgwyr gyflawni’r problemau ag o ganlyniad lleihau eu creadigrwydd. Yn hytrach na lleihau’r creadigrwydd, annoga’r athro iddynt ddefnyddio chwe het De Bono (2011) at bwrpas i feddwl yn ochrol a chreadigol drwy gynllunio sut maent yn mynd i ddatrys y problemau. Credir byddai hyn yn gwthio’r dysgwyr i feddwl yn ehangach.
Darganfydda’r dysgwyr gôd sydd nifer o ddigidau o hyd er mwyn gallu dianc. Ceir gwahanol godau wedi ysgrifennu gan ddefnydd o inc anweladwy a rhaid i’r dysgwyr feddwl yn greadigol i ddefnyddio’r canhwyllau i weld y codau a dianc. Gweithgaredd arall fydd chwarae rôl, a welir fel arfer dda gan Estyn (2017). Fyddant yn gwisgo dillad o’r cyfnod ag ymdrin â’r gadair goch i fynegi teimladau sef synidaeth De Bono (2011). Gosoda’r athro arteffactau o’r cyfnod o amgylch y dosbarth a chaiff y dysgwyr gyfle i ymdrin â hwy drwy ddefnyddio dychymyg a’u teimladau i feddwl at ba bwrpas defnyddir yr arteffactau. Cytuna Cooper (2000) a Turner-Bisset (2010) fod hen arteffactau’n helpu’r dysgwyr i werthfawrogi’r arteffactau sydd gennym ni heddiw gan feddwl sut maent wedi datblygu. Dadleua Durbin et al (1990:5) eu bod yn datblygu gwybodaeth, sgiliau ac agweddau’r dysgwyr tuag atynt. Ystyria Andretti (1993:11) fod cyflwyno arteffactau yn gallu troi mewn i gêm dyfalu ag efallai ddyfalu’r rhai yn gywir ond fyddai eraill yn gwbl anghywir a chytuna Wood a Holden (1995). Dadleua’r awdur nid oes gwahaniaeth i fod yn anghywir dyna sut mae dysgwyr yn dysgu. Bwriedir cuddio eitemau mewn bocs a rhaid iddynt ddefnyddio’u dwylo er mwyn dyfalu beth sydd yn y bocs. Rhaid defnyddio ansoddeiriau i ddisgrifio’r hyn maent yn teimlo. Gweithgaredd arall fydd i feddwl am ddogni bwyd. Ceir nifer benodol o fwyd yn bresennol a rhaid iddynt i feddwl: Sut maent yn mynd i fwyta? Faint o fwyd sydd ar gael iddynt? Sut maent yn mynd i rannu’r bwyd?
Dadleua Harriman (2006) dylai dysgwyr gael y cyfle i ddysgu yn y dosbarth ag yn yr awyr agored i gryfhau profiadau. Er hyn, cred Bilton (2010:14) fod dysgwyr yn hoffi gwahanol amgylcheddau dysgu a chaiff rhai amgylcheddau mwy o effaith nag eraill, yn dibynnu ar y dysgwyr felly rhaid trealu dulliau gwahanol. Cynllunia’r athro fod y dysgwyr yn cael y cyfle i ddefnyddio adnoddau i adeiladu lloches eu hunain gan feddwl am berimedr ag arwynebedd y lloches. Yn ogystal fyddant yn dysgu am bwysigrwydd cuddliw er mwyn datrys sut fyddant yn gallu cuddio wrth eu gelynion yng ngoedwig yr ysgol. Ystyria’r awdur fod cynllunio ar gyfer creadigrwydd yr awyr agored yn hanfodol yn hytrach na gadael y dysgwyr i wneud fel dymunant a chytuna Stephenson (2002). Ystyria Thomas and Thompson (2004) fod oedolion yn ystyried y pryderon o fod tu allan megis y sŵn gwna’r dysgwyr a’r peryglon.
Dymuna’r athro herio gallu’r dysgwyr i feddwl dros eu hunain heb cymorth oedolyn drwy arferion y meddwl sef syniadaeth Costa a Kallick (2008). Rhaid iddynt greu, dychmygu a mentro, cwestiynu a gosod problemau, bod ar agor i ddrysau a dyfalbarhau. Teimlir bod rhain yn hanfodol ar gyfer asesu agweddau’r dysgwyr tuag at creadigrwydd i weld os ydynt yn gallu ymdopi a’u peidio sy’n cysyllu â gwaith Seelig (2012) o’r ‘innovation engine.’ Bwriedir asesu’r dysgwyr yn ôl y Fframwaith Entrecomp (2016). Teimla Guilford et al (1973) a Torrance (1974) fod angen profi ba mor greadigol yw’r dysgwyr. Er hyn, ystyrir byddai rhai o’r farn nad yw profi creadigrwydd yn dderbyniol gan ac nad oes ateb cywir nag anghywir yw cael. Dymuna’r athro gael y dysgwyr i feddwl yn greadigol i ddatblygu cymhelliant a hunan hyder i allu ysgrifennu storion a chytuna ddamcaniaeth Fisher et al (2004:1), Cremin (2009:5) a Goodwin (2011). Ystyria NACCCE (1999) a Fumoto et al (2012:32) fod cyfle ganddynt i ddefnyddio’u dychymyg yn unigol a gydag eraill. Mynegant ei fod yn gwneud y dysgu’n fwy diddorol i’r dysgwyr. Dymunir iddynt feddwl yn wahanol am syniadau unigryw i ddatrys problemau a chytuna NACCCE (1999:6r), Guilford (1973) a Seelig (2012) mai dyma’r dull i ddatblygu creadigrwydd. Ystyrir fod nifer yn anghytuno drwy ddweud fod angen i ddysgwyr feddwl yn gydgyfeiriol. Anghytuna Guilford (1973) gan fod meddwl cydgyfeiriol yn lladd creadigrwydd.  
I gloi, y bwriad yw i ddatblygu meddylfryd creadigol y dysgwyr wrth iddynt ddatrys problemau drwy strategaethau megis hetiau De Bono, arferion y meddwl a meddwl yn wahanol. Darpara’r athro amgylcheddau dysgu megis y lloches, yr awyr agored a thaith addysgiadol fel sbardun i ysgrifennu stori. Gweithia’r athro fel harwyddwr, aseswr a model ysgrifennu creadigol. Creda’r awdur fod y dull yma o addysgu’n effeithiol a chytuna â barn Furlong (2015) sef fod angen i athrawon weithredu newid. Cytuna hefyd â barn Duffy (1998:2) sef fod darparu profiadau cynnar i blant yn hanfodol ar gyfer eu dyfodol a chreda mai’r elfen o greadigrwydd fydd yn sicrhau swyddi iddynt yn y pendraw. 

